Barranquilla

'S e prìomh-bhaile Roinne Atlántico ann an ceann a tuath Coloimbia a th' ann am Barranquilla (Faidhle:Loudspeaker.svg ba.raŋ'ki.ja).Encyclopedia Britannica Tha Barranquilla suidhichte aig beul na h-aibhne Mhagdalena, air oirthir na Mara Chairibianach 948km air falbh bho Bhogotá.Invias 'S e an ceathramh baile as motha ann an Coloimbia, an dèidh Bogotá, Medellín agus Cali. Bailtean as motha na dùthcha Bha àireamh sluaigh dhe 1,146,395 aig a' bhaile fhèin ann an 2005, a-rèir a' chunntais-shluaigh mu dheireadh.Figearan Oifis a' Chunntas-sluaigh 'S e Barranquilla an 33mh baile as motha ann an Aimearaga-LaideannachMongabay Chaidh am baile a stèidheachadh ann an 1639.

 Freumhan an ainm 
Fhuair am baile am facal 'Kamash' mar chiad ainm, bho na Tùsanaich a bha nan tàmh an seo nuair a ràinig na Spàinntich.Juan David Villalobos Robles Thathar ag ràdh gur ann às an fhacal Barranca neo Barranca (Sgoltadh) a thàinig an t-ainm Barranquilla.Real Academia de la Lengua Chithear mòran sgoltaidhean air oirthir a' ChairibìanFiosrachadh ann an Jetcost agus tha tòrr ainmean-àite ann le barranca: mar eisimpleir Barrancabermeja, Barranca Nueva neo Barranca Nueva. 'S e meanbhair a th' ann -illa,Spanish About.com dìreach mar -ag anns a' Ghàidhlig.

 Eachdraidh 

Thàinig na ceannaichean Spàinntich dhan àite far a bheil Barranquilla an latha an-diugh ann an 1513, ach chaidh am baile a stèidheachadh gu h-oifigeil ann an 1813. Fhuair an sgìre inbhe mar sgìre sònraichte marsanta fairgeach ann an 1993.

 Sluagh a' bhaile 
Ged a tha 1,146,395 daoine nan tàmh anns a' bhaile, chan eil ach 4,047 dhuibh a' fuireach anns na sgìrean dùthchasail am broinn crìochan a' bhaile. Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Colombia Virtual Air adhbharan trioblaidean poileataigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.

Taobh chinnidh, 's e daoine geala/mestizos a th' anns a' mhòr-chuid dhe na daoine ann an Barranquilla. A bharrachd air sin. ‘s e Tùsanaich a th’ ann 0.1%, 0.2% dhe Giupsaidhean agus tha 13.2% dhe daoine le freumhan ann an Afraga. ' S urrainn dhan 94.1% dhe na daoine ann an Barranquilla leughadh agus sgrìobhadh. A thuilleadh air sin, tha fòn aig an taigh aig 53.5% dhe na dachannan.Bileag fhiosrachaidh DANE

 Fèisean 
Thathar a’ cumail iomadach seòrsa dhe fhèis ann an Barranquilla. Chithear fèilltean caitligeach, leis gur e dùthaich le mòr-chuid chaitligeach a th’ ann,Country Studies: Colombia fèisean na stàite agus tachartasan ionadail a sheallas cho làidir 's tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

 Bailtean co-cheangailte 
 24px Buenos Aires, An Argantain.
 24px Tampa, Stàitean Aonaichte.SisterCities
 24px Nanking, Sluagh-Phoblachd na Sìne.
 24px Kaohsiung, Poblachd na Sìne

 Daoine ainmeil 
 Shakira Isabel Mebarak Ripoll (1977–): Seinneadair agus ceòladair.

 Iomraidhean 

 Ceanglaichean a-mach 
 An t-sìde ann am Barranquilla

Roinn-seòrsa:Coloimbia
Roinn-seòrsa:Bailtean ann an Coloimbia